Posted by: Al | 2010/04/05
Van verlede jaar af, skrik ek gereeld in die nag wakker met hartkloppings en skielike naarheid. Ek gooi nooit op nie. Ek probeer rustig raak deur stadig asem te haal en myself te kalmeer. Die volgende dag voel ek egter moeg en effens naar en ek sukkel om te konsentreer. Sommige nagte is dit erg.
Ek het stres, maar nie soveel dat dit my elke oomblik van die dag pla nie. Wat kan dit wees?
Ek stel voor dat jy jou dokter vir 'n volledige ondersoek en 'n EKG konsulteer, sodat enige hart probleme en angs / paniek aanvalle uitgeskakel kan word. Indien die episodes deur angs veroorsaak word, sal hy/sy sal ook vir jou 'n voorskrif kan gee vir die angs.